钦定古今图书集成/明伦汇编/氏族典/第270卷 > 王克明
## 钦定古今图书集成/明伦汇编/氏族典/第270卷 > 王克明

按《宋史王克明传》：“克明字彦昭，其始饶州乐平人，后
徙湖州乌程县，绍兴、乾道间名医也。初生时，母乏乳，
饵以粥，遂得脾胃疾，长益甚，医以为不可治。克明自
读《难经》《素问》以求其法，刻意处药，其病乃愈。始以术
行江、淮，入苏湖，鍼灸尢精。克明颇知书，好侠尚义，常
数千里赴人之急。初试礼部中选，累任医官。王炎宣”
抚四川，辟克明不就，炎怒，劾克明避事，坐贬秩。后迁
至额内翰林医痊局，赐金紫。绍兴五年卒，年六十七。

===王悦===按《万姓统谱》，悦字习之，莆田人。绍兴中登第。性稍直，
孝宗立，召见，论不可讲和，甚称旨，除国子监丞兼吏
部员外郎，出知衢州。恺悌慈祥，视民如子。属岁饥旱，
发廪劝分以给食，竭诚祷雨，绝不茹荤，早晚一粥，凡
月馀日。有“乞为三日之霖，愿减十年之寿”之句，竟以
是卒。众为立祠于徐偃王庙。其丧出城，号恸之声震
野外，阁郡送至江山。事闻，赠直龙图阁，仍宣付史馆。